stanford-oval/wikipedia huggingface dataset:
לאיוש בתיאני
הנצחה

המלחין פרנץ ליסט הקדיש את יצירתו "מראש אבל" (Funérailles) עם תת-הכותרת "אוקטובר 1849", לשלושה מנהיגים שנהרגו או סבלו תוך כדי מאורעות אביב העמים, ביניהם לאיוש בתיאני. האחרים היו הנסיך פליקס פון ליכנובסקי בגרמניה והרוזן לסלו טלקי גם כן בהונגריה.
יום מותו - 6 באוקטובר - שהוא גם יום מות של שלושה עשר גנרלים של הצבא המהפכני ההונגרי -הפך בהונגריה ליום אבל לאומי.
ב-9 ביוני 1870 הוציאה משפחתו את הגופה מהמנזר הפרנציסקני בפשט והעבירה אותה לפנתאון הלאומי בבית הקברות קרפשי
1874 - נחנך בבית הקברות על ידי ראש העיר המאוזולאום בתיאני שעוצב על ידי האמן אלברט שיקדאנץ.
הצייר מיקלוש ברבאש השאיר ציורי דיוקן של בתיאני. במקום הוצאתו להורג בפשט דולק נר תמיד.
ברובע V של בודפשט הוצב אש תמיד לזכרו.
בשנת 1905 קיבלה ככר בבודה, ממול לבניין הפרלמנט ההונגרי שבפשט, את שמו. גם רחוב ברובע I של בודפשט נושא את שמו. ב-2008 הוצב בככר בתיאני פסל לכבודו.
ב-6 באוקטובר 1956 ארגנו 500 סטודנטים על יד פסלו של בתיאני הפגנה פוליטית ראשונה נגד המשטר הקומוניסטי שבישרה את תחילת המרד ההונגרי ב-1956
1991 - הוקמה קרן של שמו
1994 - הוקמה עמותה להנצחתו -חברת בתיאני
בשכונת ויזיווארוש של בודפשט בבית מס. 2 ברחוב בתיאני הוצבה לוחית זיכרון לזכרו
2002 - הוקם ארגון לא ממשלתי של מורים ע"ש בתיאני
2002 - הוקמה מכללה למשפטים על שמו
2007 - לרגל מלאת מאתיים להולדתו הנפיק הבנק הלאומי של הונגריה מטבע לזכרו.
בית ספר יסודי ברובע I של בודפשט, ברחוב בתיאני 8, נקרא על שמו.
לקריאה נוספת

András, Gergely, Batthyány Lajós gróf,
Magyar Nagylexikon 3 [Hungarian encyclopaedia], Budapest: Akadémia, 1994, pp. 376–377, ISBN 963-05-6821-7
Paul Lendvai - Ungurii - Humanitas, București 2013 (תרגום לרומנית מאת מריה ויון נסטסיה, מגרמנית - Die Ungarn. Eine tausendjährige Geschichte)
הערות שוליים

1 2  P.Lendvai ע' 148
↑  P.Lendvai עמ' 227
1 2  P.Lendvai עמ' 237
1 2 3  R.N.Bain
↑  P.Lendvai עמ' 239
↑  P.Lendvai עמ' 241
1 2  P.Lendvai עמ' 242
↑  P.Lendvai ע' 251
↑  Kinga Frojimovics et al Jewish Budapest, CEU Press,Budapest 1999 p 280
↑  Kinga Frojimovics et al Jewish Budapest, CEU Press,Budapest 1999 p 100
| --- | --- |
בקרת זהויות :  NLI: 987007305037105171  PLWABN: 9812806900705606  BnF: cb11987365m (data)  GND: 118850385  ISNI: 0000 0000 7829 4564  LCCN: n86003735  NKC: jn20010525268  NTA: 188602275  SUDOC: 129595667  VcBA: 495/369748  VIAF: 41848955   WorldCat (עם VIAF): 41848955 
ממשלת בתיאני בציור מאת יוז'ף טירולר, לפי הנריק וובר. מלמעלה למטה ומשמאל לימין: לאיוש בתיאני - ראש הממשלה, שרים: ברטלן סמרה (Bertalan Szemere (פנים), פאל אסטרהאזי (ענייני המלכות), גאבור קלאוזאל (חקלאות, תעשייה, מסחר), לאיוש קושוט (אוצר), לאזאר מסארוש (ביטחון), אישטוון סצ'ני (עבודות ציבוריות ותחבורה), יוז'ף אטווש (דתות וחינוך), פרנץ דיאק (משפטים)
הוצאתו להורג של לאיוש בתיאני
המאוזולאום של לאיוש בתיאני בבית הקברות קרפשי בבודפשט. מעצב:אלברט שיקדאנץ. 1874
ליגת אתנה (כדוריד נשים)

| --- | --- |
 
 שם מלא:  ליגת אתנה בכדוריד נשים
 כינוי:  ליגת אתנה
 תחום:  כדוריד
 ארגון:  איגוד הכדוריד בישראל
 מדינות:  ישראל
 קבוצות:  8
 תקופת הפעילות:  1961–הווה (כ־63 שנים)
 אלופה נוכחית:  מכבי ראשון לציון (2021/2022)
 מירב הזכיות:  מכבי ארזים רמת גן (14)
 מפעל מקביל:  גביע המדינה בכדוריד נשים
 טבלת הליגה הלאומית בכדוריד לנשים
ליגת אתנה נשים היא הליגה הבכירה בישראל לכדוריד נשים, ומאורגנת בשיתוף עם אתנה (המועצה הציבורית לקידם נערות ונשים בספורט).
שיטת משחקי הליגה

הליגה כוללת 9 קבוצות.
ליגה סדירה בת שני סיבובים: כל קבוצה משחקת נגד כל קבוצה פעמיים, כאשר על ניצחון ניתנות שתי נקודות, על תוצאת תיקו ניתנת נקודה, ועל הפסד לא ניתנות נקודות. הדירוג נקבע לפי מספר הנקודות. במצב של שוויון במספר הנקודות נקבע הדירוג על פי תוצאת המשחק (או המשחקים) בין הקבוצות.
סדרת הגמר: סדרת גמר האליפות היא בשיטת הטוב מ-3. הקבוצה שדורגה ראשונה מארחת את המשחק הראשון, והשלישי. קבוצה שמנצחת ב-2 משחקים זוכה באליפות. אם שתי הקבוצות מנצחות במשחק אחד כל אחת, והמשחק השלישי נגמר בתיקו, נקבעת האלופה לפי הפרש שערים טוב יותר. אם הפרש השערים שווה, מאריכים את המשחק ב-10 דקות.
מאחר שזו ליגת הנשים היחידה בכדוריד, אין ירידה לליגת המשנה בתום העונה.
עונת 2021/2020

בני הרצליה
א.כ. נס ציונה
מ.כ. פתח תקווה
הפועל קריית אונו
מכבי ק"ש חולון
הפועל ראשון לציון
מכבי ראשון לציון
מכבי ארזים רמת גן
עונת 2021/2020 > קבוצות שהשתתפו בליגה בעבר

הפועל אשקלון
הפועל רמת גן
הפועל רחובות
הפועל כפר מנחם
הפועל רעננה
מכבי דימונה
הפועל ערד
אס"א תל אביב
הפועל פתח תקווה
מכבי פתח תקווה
הפועל אשדוד
אלופות ומחזיקות הגביע

קבוצה המסומנת בכתב מודגש זכתה גם בגביע המדינה באותה העונה והשלימה דאבל.
| עונה | אלופה | סגנית |
| --- | --- | --- |
2024/2025: 
| 2023/2024 | בנות הרצליה "נאפיס" | מכבי ארזים אהל שם ר"ג |
| 2022/2023 | הפועל "דלתות פנדור" ראשון לציון | מכבי ארזים אהל שם ר"ג |
| 2021/2022 | מכבי ראשון לציון | הפועל ראשון לציון |
| 2020/2021 | מכבי ראשון לציון |  |
| 2019/2020 | מכבי ראשון לציון |  |
| 2018/2019 | מכבי ארזים רמת גן |  |
| 2017/2018 | מכבי ארזים רמת גן |  |
| 2016/2017 | בנות הרצליה |  |
| 2015/2016 | בנות הרצליה |  |
| 2014/2015 | מועדון כדוריד חולון |  |
| 2013/2014 | בנות הרצליה |  |
| 2012/2013 | בנות הרצליה |  |
| 2011/2012 | בנות הרצליה |  |
| 2010/2011 | בנות הרצליה |  |
| 2009/2010 | בנות הרצליה |  |
| 2008/2009 | בנות הרצליה |  |
| 2007/2008 | בנות הרצליה |  |
| 2006/2007 | בנות הרצליה |  |
| 2005/2006 | הפועל פתח תקווה |  |
| 2004/2005 | מכבי ק"ש חולון |  |
| 2003/2004 | הפועל פתח תקווה |  |
| 2002/2003 | מכבי ק"ש חולון |  |
| 2001/2002 | הפועל פתח תקווה |  |
| 2000/2001 | הפועל פתח תקווה |  |
| 1999/2000 | מכבי ק"ש חולון |  |
| 1998/1999 | הפועל פתח תקווה |  |
| 1997/1998 | הפועל פתח תקווה |  |
| 1996/1997 | הפועל פתח תקווה |  |
| 1995/1996 | הפועל פתח תקווה |  |
| 1994/1995 | הפועל ראשון לציון |  |
| 1993/1994 | הפועל ראשון לציון |  |
| 1992/1993 | הפועל ראשון לציון |  |
| 1991/1992 | הפועל ראשון לציון |  |
| 1990/1991 | הפועל פתח תקווה |  |
| 1989/1990 | לא נערך |  |
| 1988/1989 | הפועל פתח תקווה |  |
| 1987/1988 | מכבי ק"ש חולון |  |
| 1986/1987 | מכבי ק"ש חולון |  |
| 1985/1986 | מכבי ארזים רמת גן |  |
| 1984/1985 | מכבי ארזים רמת גן |  |
| 1983/1984 | מכבי ארזים רמת גן |  |
| 1982/1983 | מכבי ארזים רמת גן |  |
| 1981/1982 | מכבי ארזים רמת גן |  |
| 1980/1981 | מכבי ארזים רמת גן |  |
| 1979/1980 | מכבי ארזים רמת גן |  |
| 1978/1979 | הפועל אשדוד |  |
| 1977/1978 | מכבי ארזים רמת גן |  |
| 1976/1977 | הפועל רחובות |  |
| 1975/1976 | הפועל רחובות |  |
| 1974/1975 | הפועל רעננה |  |
| 1973/1974 | לא נערך |  |
| 1972/1973 | הפועל רעננה |  |
| 1971/1972 | הפועל רחובות |  |
| 1970/1971 | מכבי ארזים רמת גן |  |
| 1969/1970 | מכבי ארזים רמת גן |  |
| 1968/1969 | מכבי ארזים רמת גן |  |
| 1967/1968 | מכבי ארזים רמת גן |  |
| 1966/1967 | הפועל כפר מנחם |  |
| 1965/1966 | הפועל כפר מנחם |  |
| 1964/1965 | הפועל כפר מנחם |  |
| 1963/1964 | הפועל כפר מנחם |  |
| 1962/1963 | הפועל כפר מנחם |  |
| קבוצה | אליפויות | דאבלים |
| --- | --- | --- |
| מכבי ארזים רמת גן | 14 | 7 |
| בנות הרצליה | 10 | 8 |
| הפועל פתח תקווה | 10 | 7 |
| מכבי ק"ש חולון/מ.כ. חולון | 6 | 4 |
| הפועל כפר מנחם | 5 | 4 |
| הפועל ראשון לציון | 4 | 3 |
| הפועל רחובות | 3 | 1 |
| מכבי ראשון לציון | 3 | 1 |
| הפועל רעננה | 2 | 0 |
| הפועל אשדוד | 1 | 0 |
הפועל רמת גן: 0
הפועל אשקלון: 0
ליגת העל של חוף השנהב

| --- | --- |

 שם מלא:  אליפות הכדורגל של חוף השנהב
 תחום:  כדורגל
 ארגון:  פדרציית הכדורגל של חוף השנהב 
 מדינות:  חוף השנהב חוף השנהב
 קונפדרציה:  CAF
 קבוצות:  16
 תקופת הפעילות:  1960–הווה (כ־64 שנים)
 אלופה נוכחית:  א.ס. מימוסאס (2022/2023)
 מירב הזכיות:  א.ס. מימוסאס (29 זכיות)
 מפעל מקביל:  גביע חוף השנהב בכדורגל
 מפעל נמוך:  Ligue 2 
 www.ligue1-ci.com
 
ליגת העל של חוף השנהב (בצרפתית: championnat de Côte d'Ivoire de football, נקראת גם MTN Ligue 1 או Ligue 1 Orange), היא ליגת הכדורגל הבכירה בחוף השנהב, ומשתתפות בה נכון לעונת 2021/2022, 14 קבוצות.
הליגה הוקמה רשמית בשנת 1960, והאלופה בעונה הראשונה הייתה יו.אס.סי. בסאם.
הליגה כיום מנוהלת על ידי פדרציית הכדורגל של חוף השנהב אשר כפופה לקונפדרציית הכדורגל של אפריקה (CAF).
נכון לעונת 2021/2022, בליגה 14 קבוצות, אשר משחקות 2 סיבובי משחק אחת נגד השנייה. הקבוצה המסיימת במקום הראשון (האלופה) ובמקום השני (הסגנית) מעפילות למוקדמות ליגת האלופות האפריקאית, מחזיקת הגביע והקבוצה שסיימה במקום השלישי מעפילות לגביע הקונפדרציה האפריקאי, בעוד 2 הקבוצות במקומות האחרונים בליגה יורדות לליגת המשנה של חוף השנהב, MTN Ligue 2.
קבוצת א.ס. מימוסאס היא הקבוצה המצליחה ביותר בחוף השנהב, עם 29 זכיות באליפות הליגה (מאז 1960), כמו כן היא מחזיקת השיא העולמי לרצף משחקים ללא הפסד, עם 108 משחקים בליגה ובגביע המקומי ללא הפסד, בין השנים 1989 ל-1994. שנייה בדירוג האליפויות היא אפריקה ספורטס עם 18 אליפויות מדינה, ושניהן שולטות בכדורגל בחוף השנהב ומקורן בעיר הגדולה ביותר בחוף השנהב, אביג'אן.
הזוכות באליפות הליגה

קבוצה המסומנת בכתב מודגש זכתה בגביע חוף השנהב בכדורגל באותה העונה והשלימה דאבל מקומי.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | א.ס. מימוסאס | 29 | 1963, 1970, 1972, 1973, 1974, 1975, 1980, 1990, 1991, 1992, 1993, 1994, 1995, 1997, 1998, 2000, 2001, 2002, 2003, 2004, 2005, 2006, 2009, 2010, 2016/2017, 2017/2018, 2020/2021, 2021/22, 2022/23 |
| 2 | אפריקה ספורטס | 18 | 1967, 1968, 1971, 1977, 1978, 1982, 1983, 1985, 1986, 1987, 1988, 1989, 1996, 1999, 2007, 2008, 2011 |
| 3 | סטאד דאביג'אן | 5 | 1962, 1964, 1965, 1966, 1969 |
| 4 | סטלה קלוב דאג'אמה | 3 | 1979, 1981, 1984 |
| 5 | סיווי ספורט | 3 | 2012, 2012/2013, 2013/2014 |
| 6 | יו.אס.סי. בסאם | 2 | 1960, 1961 |
| 7 | אי.אס. טנדה | 2 | 2014/2015, 2015/2016 |
| 8 | אס.סי גאגנואה | 1 | 1976 |
| 9 | סו דל'ארמי | 1 | 2018/2019 |
| 10 | ראסינג קלוב אביג'אן | 1 | 2019/2020 |
מאגיה בעולם היווני-רומאי

מאגיה הוא מונח במחקר האנתרופולוגי הכולל מערכת של טקסים, אמונות וסוכני כוח חפציים ואנושיים. שימוש של אנשים בודדים במאגיה ביוון העתיקה החל במאות ה-6-7 לפנה"ס, אך באופן ממוסד החל השימוש במאגיה במאה ה-5 לפנה"ס. למאגיה בעולם היווני-רומאי העתיק נודעה חשיבות רבה בשל האמונה ביכולותיה להשפיע על המציאות באמצעות העל טבעי, ואף לשלוט בה. המאגיה היא ניסיון למשוך כוחות עליונים למציאות הארצית כדי להשפיע על משאלותיו של האדם. מקור המושג 'מאגיה' בשפה הפרסית 'מאג' ומשמעו כהן. ביוון וברומא תורגמה המילה למכשף, קוסם.
חקר הכישוף היווני-הרומאי

חוקרי הכישוף של שלהי העת העתיקה היו בראש ובראשונה פילולוגים ואפיגראפים אשר חקרו את התחום בעיקר באמצעות הכתב והטקסטים. כיוון שמחקר הכישוף התקיים ברובו בתיווכו של הכתב, המידע שהיה בידי החוקרים היה מידע מוגבל וחלקי בלבד. אתגר נוסף במחקר נוצר בעקבות העובדה שבעת העתיקה המעמד החברתי בעל יכולות הכתיבה היה המעמד הגבוה. לכן, העדויות במרביתן מתייחסות למעמד זה, ושימור המסורות והפולחנים אשר הונהגו בקרב שאר העם לוקה בחסר. במשך שנים מחקר הכישוף הקדום היה מעורפל ולקוי כיוון שהעיסוק בתחום היה ועודנו זר עד בלתי מובן לאנושות בימינו. במהלך המאה ה-19 שורה ארוכה של חפירות ארכאולוגיות יצרו תפנית במחקר המאגיה במזרח הקדום בכלל, וביוון ורומא בפרט, והניבה עדויות חדשות שכללו אלפי חפצים מאגיים, מאות מרשמי כשפים וקטעי חיבורים מאגיים. לדוגמה, קמעות יוונים שנמצאו באתרי קבורה (לעיתים עדיין על צווארן של הגופות) הפכו להיות מקור עשיר להבנת הפולחנים המאגיים. בין הממצאים היו הפפירוסים היוונים והקופטים, קמעות, אבני חן, לוחות קללה, צלמית היזק ותכשיטים לשמירה ולרפואה. הממצאים החפציים והטקסטואליים הללו זכו לפרסום ופענוח אשר הרחיבו את הבנת תרבות יוון הקלאסית, והוגדרו כ'מאגיה הלניסטית'.
מעמד המכשפים

המכשפים והקוסמים היו בעלי מקצוע במעמד מכובד אשר היו חלק בלתי נפרד מהקהילה בעולם היווני-רומאי העתיק בשל השפעתם על כל שטחי החיים. אלו לא היו תושבי קבע או אזרחים אלא אנשים שנדדו בין קהילות. בדרך כלל נמצאו המכשפים בפונדקי דרכים, בתי בושת, מקדשים וצמתי דרכים. למרות היותם חלק בלתי נפרד מהקהילה וקשריהם לכלל המעמדות, התקשורת עמם נעשתה לרוב באמצעות משרתים ולא דרך מגע ישיר. בעלי המאגיה הגיעו ממעמדות שונים אך לא ידוע על עבדים אשר עסקו במאגיה. ישנן עדויות על מספר גדול של מכשפים ברומא אשר הגיעו מהמעמד הגבוה.
ההבדל בין דת לכישוף בעולם היווני-רומאי

ישנו קונצנזוס בין החוקרים לגבי ההתמזגות שבין הדת הממוסדת לבין מעשי המאגיה משלב מוקדם מאוד בתרבות יוון. הופעת המושגים 'magia' ו- 'mageia' בכתבים עתיקים ביוונית ולטינית מעידה על היותה של המאגיה מובחנת ומובדלת מפולחנים דתיים. מקור ההפרדה בין שתי האמונות הוא תוצאה של ההכרה הרשמית של המוסדות ביוון ורומא - הדת הייתה מותרת ואילו המאגיה נאסרה לחלוטין. כדבריו של קירבי סמית: "הדת היא אורתודוקסיה והמאגיה היא הטרודוקסיה". שלטון רומא ניסה לדכא את השימוש במאגיה על ידי ענישת העוסקים בה, זאת בעקבות הסכנה הכרוכה בכשפים. ניסיונות אלו לא צלחו והשימוש בקסמים וכשפים נותר נפוץ בכל רחבי האימפריה הרומית. נקודת מבט נוספת להבחנה שבין מאגיה לדת משתקפת ממאמרו של פיטר בראון, מאמר אשר היה לאבן דרך בחקר הכישוף בעולם היווני-רומאי, ושיקף את עמדתם של רבים מן החוקרים בתחום. לדבריו של בראון, השוני בין המאגיה לדת הוא תוצאה של כינוי בלבד ולא של תוכן הפולחנים. הגדרת פעילות כ'מעשה כישוף' או כינוי אדם כ'מכשף' איננה מלמדת דבר על תוכן מעשיו של אדם ואמונותיו, ומעשי המאגיה אינם שונים מהותית מפולחנים דתיים. סיווג מעשיים מסוימים בעולם היווני-הרומאי כ'מאגיה' הוא כלי לביטוי הפחד מהאדם האחר. אדם שאינו מוסמך ומוכר מטעם הסמכות האזרחית והממסד הדתי, ותפיסתו כבעל כוח המסכן את הממסד. כמו כן, השימוש במושגים 'מכשף', 'קוסם' וכו' הוא כלי שימושי מבחינה משפטית, פוליטית וכלכלית.
בעקבות ההקשר השלילי והלא נייטרלי שנוצר למונח 'מאגיה', בעשור האחרון נוהגים רבים מן החוקרים להשתמש במושג 'כוח טקסי'.
ראו גם

כישוף
מאגיה
יוון העתיקה
רומא העתיקה
לקריאה נוספת

יאיר הופמן, כי לא נחש ביעקב ולא קסם בישראל, בית מקרא כרך כח, חוברת ב (צ"ג), טבת-אדר תשמ"ג
יובל הררי, הכישוף היהודי הקדום: מחקר, שיטה, מקורות, יד יצחק בן-צבי ומוסד ביאליק, תש"ע / 2010
Ingrid De Haas, Romam magic: Control in an uncertain world, The ultimate history project
Matthew Dickie, Magic and Magicians in the Greco-Roman World
Arcana Mundi, Magic and the occult in the Greek and Roman worlds: A collection of ancient texes
הערות שוליים

↑  יובל הררי, הכישוף היהודי הקדום, (ירושלים, מכון בן צבי ומוסד ביאליק, תש"ע), עמ' 61.; הערך "כשפים", אנציקלופדיה מקראית, כרך ד', עמ' 347, מהדורת תשכ"ג.
↑  Matthew Dickie, Magic and Magicians in the Greco-Roman World, (Psychology Press, 2003), pg 4.
↑  משה גולדשטיין, "כי לא נחש ביעקב ולא קסם בישראל", מתוך: בית מקרא, כתב-עת לחקר המקרא ועולמו  (כרך כח, חוברת ב, טבת-אדר תשמ"ג)  עמ' 162.
↑  יובל הררי, הכישוף היהודי הקדום, (ירושלים, מכון בן צבי ומוסד ביאליק, תש"ע), עמ' 59-60.
↑  Arcana Mundi, Magic and the occult in the Greek and Roman worlds: A collection of ancient texes, (JHU Press, 2006) pg xiv-xv.
↑  יובל הררי, הכישוף היהודי הקדום, (ירושלים, מכון בן צבי ומוסד ביאליק, תש"ע), עמ' 60-61.
↑  Arcana Mundi, Magic and the occult in the Greek and Roman worlds: A collection of ancient texes, (JHU Press, 2006) pg xiv-xv
↑  יובל הררי, הכישוף היהודי הקדום, (ירושלים, מכון בן צבי ומוסד ביאליק, תש"ע), עמ' 61
↑  הערך "כשפים", אנציקלופדיה מקראית, כרך ד', עמ' 347, מהדורת תשכ"ג.
↑  Matthew Dickie, Magic and Magicians in the Greco-Roman World, (Psychology Press, 2003), pg 4
↑  יובל הררי, הכישוף היהודי הקדום, (ירושלים, מכון בן צבי ומוסד ביאליק, תש"ע), עמ' 63-64
↑  Ingrid De Haas, Romam magic: Control in an uncertain world, The ultimate history project, http://www.ultimatehistoryproject.com/roman-magic-amulets-bullae-lunulae.html
↑  יובל הררי, הכישוף היהודי הקדום, (ירושלים, מכון בן צבי ומוסד ביאליק, תש"ע), עמ' 65-67
מוליבדן(III)

| --- | --- |

 כתיב כימי:  MoBr₃ 
 מסה מולרית:  335.70 גרם/מול
 מראה:  מוצק ירוק כהה עד שחור
 מספר CAS:  13446-57-6
 צפיפות:  4.89 גרם/סמ"ק
 
מוליבדן(III) ברומיד היא תרכובת אי-אורגנית המורכבת ממוליבדן ומברום, שהנוסחה הכימית שלה היא  {\ce {Mo Br_3}}. זהו מוצק שחור שאינו מסיס ברוב הממיסים אך מתמוסס בממיסים תורמי אלקטרונים כגון פירידין.
הכנה

מוליבדן(III) ברומיד מיוצר על ידי תגובה של מוליבדן וברום ב-350 מעלות צלזיוס:
\mathrm {2\ Mo+3\ Br_{2}\longrightarrow 2\ MoBr_{3}}
ניתן להכין אותו גם מחיזור מוליבדן(IV) ברומיד (אנ') עם מתכת מוליבדן, גז מימן או פחמימן.
הערות שוליים

↑  F. Hein, S. Herzog "Molybdenum(III) Bromide" in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 1407.
↑  Perry, Dale L. (2011). Handbook of Inorganic Compounds (2nd ed.). Boca Raton: Taylor & Francis. p. 279. ISBN 978-1-4398-1461-1.
ערך זה הוא קצרמרבנושא כימיה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוליבדן(III) ברומיד".
מאורוליקוס

| --- | --- |

כיתוב תמונה
 לידה:  16 בספטמבר 1494 מסינה, ממלכת סיציליה הנורמנית 
 פטירה:  22 ביולי 1575 (בגיל 80) מסינה, ממלכת סיציליה הנורמנית 
 ענף מדעי:  מתמטיקה, אסטרונומיה
 מקום מגורים:  איטליה
 מקום קבורה:  San Giovanni di Malta 
 מוסדות:  אוניברסיטת מסינה (1569–1575) 
 תרומות עיקריות
 חקר את השבירה של קרני האור   גילה סופרנובה בקסיופאה
 
פרנצ'סקו מאורוליקו או מאורוליקוס (באיטלקית: Francesco Maurolico, בלטינית: Maurolycus ‏ 16 בספטמבר 1494 - 21 או 22 ביולי 1575) היה איש אשכולות, אסטרונום ומתמטיקאי איטלקי ממוצא יווני מתקופת הרנסאנס. תרם תרומות משמעותיות בתחומי הגאומטריה, האופטיקה, חקר חתכי חרוט, מכניקה קלאסית, מוזיקה ואסטרונומיה.
מאורוליקוס נולד במסינה שבסיציליה, למשפחה ממוצא יווני (מברוליקוס) אשר התיישבה באי, כנראה לאחר כיבוש קונסטנטינופול בשנת 1453. מאורוליקוס קיבל חינוך רחב. אביו, אנטוניו, היה רופא ולמד אצל החוקר היווני המפורסם קונסטנטין לסקאריס. כמו כן היה אחראי על ביצורי העיר מסינה. משפחת מאורוליקוס גרה בווילה בפאתי לעיר.
בשנת 1521 קיבל על עצמו מאורוליקוס את הדת הנוצרית הרומית-קתולית. בשנת 1550 הצטרף למסדר הבנדיקטינים והיה לנזיר במנזר סנטה מריה של פארטו (Santa Maria del Parto) בקסטלבואונו. בשנת 1552 מונה לראש המנזר שליד קתדרלת סן ניקולו במסינה.
הישגים מדעיים

לאחר שאביו פרש מתפקיד האחראי על ביצורי העיר מסינה, מונה מאורוליקוס לתפקיד על ידי קרל החמישי, קיסר האימפריה הרומית הקדושה. מאורוליקוס חינך את שני בניו של חואן דה וגה, סגן הקיסר בסיציליה, והיו לו פטרונים עשירים ורבי עוצמה. הוא גם התכתב עם מדענים אחרים בתקופתו, כמו כריסטופר קלאוויוס ופדריקו קומנדינו. בין השנים 1548 ו-1550 התגורר מאורוליקוס בטירת פולינה שבסיציליה, כאורח של המרקיז ונטימיליה, והשתמש במגדל שבטירה על מנת לבצע תצפיות אסטרונומיות.
בין תגליותיו בתחום האסטרונומיה ניתן למנות סופרנובה שהופיעה בקסיופאה בשנת 1572. טיכו ברהה תיעד תגלית זו ב-1574, והיא ידועה כיום בשם סופרנובה 1572 או הסופרנובה של טיכו.
בשנת 1569 התמנה מאורוליקוס לפרופסור באוניברסיטת מסינה.
עבודותיו

המאמר Photismi de lumine et umbra חוקר את השבירה של קרני האור והיווצרות הקשת בענן. מאמר זה הושלם בשנת 1521 אך פורסם רק לאחר מותו של מאורוליקוס, בשנת 1611. הוא חקר גם את הקמרה אובסקורה.
המאמר Arithmeticorum libri duo (משנת 1575) כולל את המקרה הראשון המתועד של אינדוקציה מתמטית.
במאמר "Opuscola Mathematica (משנת 1575) ניסה מאורוליקוס לחשב את מרכז המסה של גופים שונים (פירמידה, פרבולה, וכו').
בספרו Sicanicarum rerum compendium מוצגת ההיסטוריה של סיציליה, ובה גם מעט פרטים אוטוביוגרפיים. ספר זה נכתב בתשלום. כמו כן פרסם מפה של העיר. הסנאט של מסינה הקציב עבור מאורוליקוס שכר של 100 מטבעות זהב בשנה לעבודותיו בחקר המתמטיקה ולכתיבת ההיסטוריה של העיר.
מאורוליקוס פרסם את הספר Cosmographia שבו תיאר שיטה למדוד מרחקים בכדור הארץ. שיטה זו שימשה את ז'אן פיקארד בשנת 1670 למדידת קו המרידיאן.
פרסם מהדורה של הספר "מכניקה" של אריסטו ומאמר על מוזיקה.
תרגם ופרסם מאמרים רבים של מדענים חשובים, כמו ארכימדס, אוקלידס ואוטוליקוס.
מותו ומורשתו

מאורוליקוס מת במסינה.
על שמו קרוי מכתש בולט על פני הירח.
Quadrati fabrica et eius usus, ‏1546
מוליבדן(V)

| --- | --- |

 כתיב כימי:  F₅Mo 
 מסה מולרית:  190.94 גרם/מול
 מראה:  מוצק צהוב
 מספר CAS:  13819-84-6
 צפיפות:  3.44 גרם/סמ"ק
 
מוליבדן(V) פלואוריד היא תרכובת אי-אורגנית בינארית המורכבת ממוליבדן ומפלואור, שהנוסחה הכימית שלה היא  {\ce {MoF5}}. זהו מוצק צהוב היגרוסקופי. כמו רוב הפנטפלואורידים (אנ'), הוא קיים כטטראמר (אנ').
הכנה

מוליבדן(V) פלואוריד מיוצר על ידי תגובה של מוליבדן ומוליבדן הקסאפלואוריד:
{\ce {Mo + 5 MoF6 -> 6 MoF5}}
ניתן להכין אותו גם על ידי חיזור מוליבדן הקסאפלואוריד עם זרחן טריפלואוריד או טונגסטן הקסאקרבוניל, או על ידי חמצון של מוליבדן עם פלואור ב-900 מעלות צלזיוס.
ב-165 מעלות צלזיוס, הוא עובר דיספרופורציונציה לטטרא- והקסאפלואוריד:
{\ce {2 MoF5 -> MoF4 + MoF6}}
הערות שוליים

↑  Edwards, A. J. (1969). "Crystal Structure of tungsten pentafluoride". J. Chem. Soc. A: 909. doi:10.1039/J19690000909.
1 2  T. J. Ouellette, C. T. Ratcliffe, D. W. A. Sharp, A. M. Steven (1972). "Molybdenum(V) Fluoride (Molybdenum Pentafluoride)". Molybdenum(V) Fluoride (Molybdenum pentalfluoride). Inorganic Syntheses. Vol. 13. pp. 146–150. doi:10.1002/9780470132449.ch28. ISBN 9780470132449.{{cite book}}:  תחזוקה - ציטוט: multiple names: authors list (link)
↑  Stene, Riane E.; Scheibe, Benjamin; Pietzonka, Clemens; Karttunen, Antti J.; Petry, Winfried; Kraus, Florian (2018). "MoF5 revisited. A comprehensive study of MoF5". Journal of Fluorine Chemistry. 211: 171–179. doi:10.1016/j.jfluchem.2018.05.002. ISSN 0022-1139. S2CID 103463040.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוליבדן(V) פלואוריד".
ליגת ה-NBL

ערך זה עוסק בליגת העבר האמריקאית בכדורסל. אם התכוונתם לליגת הכדורסל האוסטרלית, ראו .
| --- | --- |
 שם מלא:  National Basketball League
 תחום:  כדורסל
 מדינות:  ארצות הברית ארצות הברית
 קבוצות:  38 (4-13 בכל עונה)
 תקופת הפעילות:  1937 – 1949
 אלופה אחרונה:  אנדרסון פקרס
 מפעל מקביל:  ליגת ה-BAA
 
ליגת הכדורסל הלאומית (באנגלית:  National Basketball League, בראשי תיבות: NBL) הייתה ליגת כדורסל מקצוענית בארצות הברית שהוקמה בשנת 1937. לאחר עונתה ה-12, עונת 1948/1949, התמזגה ליגת ה-NBL עם ליגת ה-BAA כדי ליצור את ליגת ה-NBA.
היסטוריה

הליגה החלה לפעול בשנת 1935 כ"ועידת הכדורסל המערב-תיכונית" ("Midwest Basketball Conference"), ובשנת 1937 שינתה את שמה ל"ליגת הכדורסל הלאומית" בניסיון למשוך קהל צופים רחב יותר. הליגה, שהתבססה על קבוצות משווקים קטנים באזור הימות הגדולות, הוקמה על ידי שלושה תאגידי ענק: ג'נרל אלקטריק, גודייר ופיירסטון. בעונת הבכורה הרשמית של הליגה, 1937/1938, כללה ה-NBL‏ 13 קבוצות, ובעונות הבאות הצטמצמה בהדרגה עד שבעונת 1943/1944 כללה 4 קבוצות בלבד. מאז 1944 נוספו קבוצות חדשות, ובעת מיזוג ה-NBL ב-1949 הורכבה הליגה מ-10 קבוצות בסך הכול.
הליגה פעלה בשנותיה הראשונות באופן בלתי-רשמי במידת מה, כאשר לוח המשחקים של כל קבוצה נתון לשיקולו של המועדון, ובתנאי שיכלול לפחות עשרה משחקים, ביניהם ארבעה משחקי חוץ. כל משחק חולק לארבעה רבעים של 10 דקות, או לחלופין לשלושה שלישים של 15 דקות, לפי החלטתה של הקבוצה הביתית.
נהוג לחלק את היסטוריית ה-NBL לשלוש תקופות מרכזיות: השנים הראשונות היו בשליטתה של קבוצת אושקוש אול-סטארס, שבהובלתו של הסנטר לירוי אדוארדס הגיעה לגמר הליגה בכל חמש עונותיה הראשונות וזכתה בשתי אליפויות NBL. בשנים הבאות עלה כוחה של פורט ויין זולנר פיסטונס, אותה הוביל הקלע בובי מקדרמוט לארבע הופעות בגמר ה-NBL ושתי אליפויות. בעונת 1945/1946 הצטרף לליגה שחקן היכל התהילה לעתיד ג'ורג' מייקן, שהפך בשורות מיניאפוליס לייקרס לסנטר הדומיננטי של התקופה וזכה עם הלייקרס באליפות עונת 1947/1948.
ב-3 באוגוסט 1949, לאחר מאבק ממושך בין ליגת ה-NBL ו-ליגת ה-BAA על קהל אוהדי הכדורסל ושחקני הכדורסל בארצות הברית, החליטו הליגות על מיזוג ביניהן והקמת ליגת ה-NBA. הליגה החדשה קיבצה שש קבוצות מליגת ה-NBL, עשר מקבוצות ה-BAA ואת קבוצת אינדיאנפוליס אולימפיאנס כדי ליצור ליגה של 17 קבוצות בסך הכול. בניגוד לתוצאות ולסטטיסטיקות של ליגת ה-BAA, תוצאות וסטטיסטיקות העבר של ה-NBL אינן נחשבות כחלק מהיסטוריית ה-NBA.
מורשת

ליגת ה-NBL תרמה רבות לתשתית ליגת ה-NBA, בין היתר במתן הזדמנויות לשחקנים אפרו-אמריקאים. בעונת 1942/1943, בזמן ששחקנים רבים גויסו להשתתף במלחמת העולם השנייה, המועדונים "טולדו ג'ים וייט שברולטס" ו"שיקגו סטודבייקרס" מילאו את סגלי קבוצותיהם על ידי החתמת שחקנים אפרו-אמריקאים, כחמש שנים לפני שג'קי רובינסון הפך לשחור הראשון שמשחק במייג'ור ליג בייסבול.
חמש קבוצות פעילות ב-NBA השתתפו בעבר בליגת ה-NBL: שלוש קבוצות עברו ל-BAA בשנת 1948 - מיניאפוליס לייקרס (כיום לוס אנג'לס לייקרס), רוצ'סטר רויאלס (כיום סקרמנטו קינגס) ופורט ויין זולנר פיסטונס (כיום דטרויט פיסטונס), ושתי קבוצות נוספות הצטרפו ל-NBA בעת המיזוג ב-1949 - באפלו ביזונס/טריי-סיטיז בלקהוקס (כיום אטלנטה הוקס) וסירקיוז נשיונלס (כיום פילדלפיה 76').